《题胡长史所藏风晴雨嫩墨竹四首 其三》
明代·管讷

移得筼筜谷里栽，柴门萧爽晓慵开。林惭我向当年隐，径造人从此日来。

六月微凉生枕簟，半天空翠落亭台。公家池馆平安在，遥忆清阴遍绿苔。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。